Die Langbeentjie (Leucadendron procerum) is 'n blomdraende struik wat tot die genus Leucadendron behoort en deel van die fynbos vorm. Die plant is inheems aan die Wes-Kaap waar dit voorkom op die Bokkeveldeskarp, Gifberg, Sederberg tot by die Olifantsrivierberge en die noordelike Sandveld. Die struik word 3 m hoog en blom in Augustus. Die plant vrek in 'n brand maar die saad oorleef. Die saad word in 'n tol op die vroulike plant geberg en val grond toe na 'n brand. Die saad het vlerkies en word deur die wind versprei. Die plant is eenslagtig en daar is afsonderlike plante met manlike en vroulike blomme, wat deur insekte bestuif word. Die plant groei hoofsaaklik in sandsteensand op hoogtes van 300 - 670 m. Die plant se nasionale nommer is 81.2. In Engels staan dit as die Ivory conebush bekend. Alfabetiese lys van Suid-Afrikaanse bome https://www.treetags.co.za/national-list-of-indigenous-trees/ http://redlist.sanbi.org/species.php?species=794-103 http://biodiversityexplorer.info/plants/proteaceae/leucadendron_procerum.htm https://www.proteaatlas.org.za/conebu2.htm http://plantsoftheworldonline.org/taxon/urn:lsid:ipni.org:names:704894-1 Wikimedia Commons het meer media in die kategorie Langbeentjie.